**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK Z PROGRAMU ROZVOJA VIDIEKA SLOVENSKEJ REPUBLIKY 2014 – 2022**

**Číslo výzvy: 57/PRV/2022**

**AKTUALIZÁCIA č. 1**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2022 (ďalej len „PRV“) vyhlasuje v zmysle ustanovení § 17 zákona č. 292/2014 Z. z. o príspevku poskytovanom   
z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 292/2014 Z.z. o príspevku poskytovanom z EŠIF“) a v súlade   
s platnou Príručkou pre žiadateľa o poskytnutie nenávratného finančného príspevku z Programu rozvoja vidieka SR 2014 – 2022 pre opatrenie 19. Podpora na miestny rozvoj v rámci iniciatívy LEADER (ďalej len „príručka pre žiadateľa“) a so Systémom riadenia CLLD (LEADER a komunitný rozvoj) pre programové obdobie 2014 - 2022 **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“),

**pre opatrenie: 19 – Podpora na miestny rozvoj v rámci iniciatívy LEADER**

**podopatrenie: 19.4 – Podpora na prevádzkové náklady a oživenie**

**Typ výzvy: otvorená**

**Dátum vyhlásenia výzvy: 30. 6. 2022**

**Dátum uzavretia výzvy:** PPA uzavrie výzvu na predkladanie žiadostí o poskytnutie nenávratného finančného príspevku na základe vyčerpania alokácie vyčlenenej na výzvu. Informáciu o uzavretí výzvy zverejní poskytovateľ na webovom sídle [www.apa.sk](http://www.apa.sk).

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom:

Informácie je možné získať na:

tel. č. +421918612429

e–mail: [info@apa.sk](mailto:info@apa.sk), [leader@apa.sk](mailto:leader@apa.sk)

alebo na adrese kancelárie generálneho riaditeľa PPA, Hraničná 12, 815 26 Bratislava.

V procese konania o žiadosti o nenávratný finančný príspevok z PRV (ďalej len „ŽoNFP“) sa neposkytujú informácie o stave vyhodnocovania žiadostí. O konečnom výsledku vyhodnotenia ŽoNFP bude PPA žiadateľa písomne informovať. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za právne záväzné, a nemožno sa na ne odvolať. Zo strany PPA a Ministerstva pôdohospodárstva a rozvoja vidieka SR sa neposkytuje individuálne poradenstvo k vyhlásenej výzve.

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | Žiadateľ môže predložiť ŽoNFP kedykoľvek odo dňa vyhlásenia výzvy až do uzatvorenia výzvy. |
| **Konanie o ŽoNFP** | Konanie o ŽoNFP začína doručením ŽoNFP. Konanie o ŽoNFP končí dňom vydania Rozhodnutia o schválení/neschválení ŽoNFP, resp. zastavení konania. |
| Celková lehota do vydania rozhodnutia o schválení/neschválení ŽoNFP zahŕňa administratívnu kontrolu, hodnotenie a výber ŽoNFP a vydanie rozhodnutia. Lehoty konania o ŽoNFP sa odvíjajú od počtu podaných ŽoNFP. | |
| **Počet podaných ŽoNFP v predmetnej výzve** | Menej ako 110 podaných ŽoNFP |
| **Vypracovanie potvrdenia o registrácii ŽoNFP** | Najneskôr do 5 pracovných dní od termínu uzavretia daného hodnotiaceho kola |
| **Výber ŽoNFP** | Najneskôr do 15 pracovných dní od vystavenia potvrdenia o registrácii ŽoNFP |
| **Vydanie rozhodnutia o schválení/neschválení ŽoNFP pre príslušné hodnotiace kolo** | Najneskôr do 30 pracovných dní od uzavretia príslušného hodnotiaceho kola |

Schvaľovací proces prebieha systémom **hodnotiacich kôl.** Systém hodnotiacich kôl umožňuje žiadateľom predkladať svoje ŽoNFP kedykoľvek počas celej doby trvania otvorenej výzvy na predkladanie ŽoNFP. Termíny ukončenia jednotlivých hodnotiacich kôl zverejňuje PPA na svojej webovom sídle www.apa.sk. Všetky ŽoNFP predložené do termínu ukončenia hodnotiaceho kola budú vyhodnotené a žiadateľ bude o výsledku konania o ŽoNFP informovaný v stanovenom časovom rámci.

ŽoNFP, ktoré budú žiadateľmi predložené na PPA odo dňa vyhlásenia výzvy na predkladanie ŽoNFP pre podopatrenie 19.4 do termínu uzavretia prvého hodnotiaceho kola, budú zoskupené do jednej skupiny a spolu schvaľované v rámci hodnotiaceho kola č. 1. ŽoNFP pre podopatrenie 19.4, predložené na PPA po uplynutí termínu uzavretia hodnotiaceho kola č. 1., budú schvaľované v rámci hodnotiaceho kola   
č. 2. ŽoNFP pre podopatrenie 19.4, predložené na PPA po uplynutí termínu uzavretia hodnotiaceho kola č. 2, budú zoskupené do jednej skupiny a spolu schvaľované v rámci ďalších hodnotiacich kôl   
(ak relevantné).

**Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť ŽoNFP na PPA kedykoľvek počas trvania otvorenej výzvy na predkladanie ŽoNFP pre podopatrenie 19.4.**

Termíny uzatvorenia prvých dvoch hodnotiacich kôl sú stanovené v tabuľke nižšie. Termíny uzatvorenia prípadných ďalších hodnotiacich kôl budú stanovené v intervale 1 mesiaca (k poslednému pracovnému dňu daného mesiaca) od termínu uzavretia predchádzajúceho hodnotiaceho kola.

|  |  |  |
| --- | --- | --- |
| **Termín uzavretia 1. hodnotiaceho kola** | **Termín uzavretia 2. hodnotiaceho kola** | **Termín uzavretia 3. – n. hodnotiaceho kola** |
| 30. 7. 2022 | 30. 8. 2022 | Posledný pracovný deň každého nasledujúceho mesiaca |

PPAsi vyhradzuje právo aktualizovať termíny uzavretia jednotlivých hodnotiacich kôl počas trvania výzvy na predkladanie ŽoNFP pre podopatrenie 19.4, a to z dôvodu optimalizácie schvaľovacieho procesu.

## Indikatívna výška finančných prostriedkov určených na vyčerpanie vo výzve v členení na menej rozvinuté regióny (mimo Bratislavského kraja) a ostatné regióny (Bratislavský kraj)

|  |  |  |
| --- | --- | --- |
| **Spolu indikatívna výška finančných prostriedkov  (v EUR)** | **Indikatívna výška finančných prostriedkov za menej rozvinuté regióny (v EUR)** | **Indikatívna výška finančných prostriedkov za ostatné regióny (v EUR)** |
| 15 396 259 | 14 676 089 | 720 170 |

## Indikatívna výška finančných prostriedkov určených na vyčerpanie vo výzve predstavuje 15 396 259 EUR v členení

|  |  |  |  |  |
| --- | --- | --- | --- | --- |
| **zdroj EPFRV + štátny rozpočet** | **menej rozvinuté regióny** | | **viac rozvinutý región/ostatné regióny** | |
| **EPFRV** | (75%) | 11 007 067 | (53%) | 381 670 |
| **štátny rozpočet** | (25%) | 3 669 022 | (47%) | 338 480 |
| **Spolu** | 14 676 089 | | 720 170 | |
|  |  | |  | |

## Výška oprávnených výdavkov (OV) na jeden projekt

1. Výška oprávnených výdavkov na jeden projekt je stanovená:

* v súlade s pridelenou dodatočnou alokáciou v zmysle Systému riadenia CLLD, kapitola 6.4:
  1. dodatočná alokácia na základe splnenia míľnika A,
  2. dodatočná alokácia na základe predĺženia obdobia PRV SR 2014 – 2022 v zmysleNariadenia Európskeho parlamentu a Rady EÚ 2020/2220 z 23. decembra 2020, ktorým sa stanovujú určité prechodné ustanovenia týkajúce sa podpory z Európskeho poľnohospodárskeho fondu pre rozvoj vidieka (EPFRV) a Európskeho poľnohospodárskeho a záručného fondu (EPZF) v rokoch 2021 a 2022 a ktorým sa menia nariadenia (EÚ) č. 1305/2013, (EÚ) č. 1306/2013, č.1307/2013, pokiaľ ide o zdroje a uplatňovanie v rokoch 2021 a 2022 a nariadenie (EÚ) č. 1308/2013, pokiaľ ide o zdroje a distribúciu tejto podpory v rokoch 2021 a 2022 v platnom znení (ďalej len „nariadenie o prechodnom období“),
  3. na základe uvoľnenia (presunu) disponibilných finančných zdrojov zo základnej alokácie v rámci  výzvy č. 27/PRV/2018.

Alokácia na chod miestnej akčnej skupiny (ďalej len „MAS“) a animácie v rámci dodatočnej alokácie na základe splnenia míľnika A, dodatočnej alokácie na základe predĺženia obdobia PRV SR 2014 – 2022 v zmysle nariadenia o prechodnom období a voľných disponibilných zdrojov v rámci  výzvy č. 27/PRV/2018 musí spĺňať nasledovnú podmienku:

* celková alokácia na chod MAS a animácie (prevádzkové výdavky spojené s riadením uskutočňovania stratégií CLLD a animačné výdavky v súvislosti s oživovaním stratégie CLLD) nesmie presiahnuť 20 % celkových výdavkov, ktoré vznikli v rámci implementácie stratégie CLLD (základná alokácia + dodatočná alokácia na základe splnenia míľnika A + dodatočná alokácia na základe predĺženia obdobia PRV v zmysle nariadenia o prechodnom období). Na základe uvoľnených disponibilných zdrojov z výzvy 27/PRV/2018 v rámci nevyčerpaných finančných prostriedkoch bude stanovený aj počet aktivít súvisiacich s  animáciami a oživovaním stratégie CLLD, ktoré žiadateľ musí realizovať v priebehu trvania záväzku.

## Miesto a spôsob podania ŽoNFP

Žiadateľ predkladá formulár ŽoNFP vrátane všetkých príloh elektronicky prostredníctvom verejnej časti ITMS2014+ a zároveň predkladá vyplnený formulár ŽoNFP do e-schránky[[1]](#footnote-1) poskytovateľa.

To znamená, že po odoslaní ŽoNFP prostredníctvom ITMS 2014+ si žiadateľ zvolí spôsob odoslania „Odoslať elektronicky“ a voľbu potvrdí tlačidlom „Ďalej“. ITMS 2014+ týmto krokom prostredníctvom integrácie odošle formulár ŽoNFP priamo do e-schránky PPA. V prípade nefunkčnosti tejto funkcionality ITMS 2014+, žiadateľ zvolí „Odoslať listinne“ a voľbu potvrdí tlačidlom „Ďalej“. ITMS 2014+ týmto krokom vygeneruje formulár ŽoNFP vo formáte .pdf, ktorý žiadateľ uloží do verzie PDF/A-1a a odošle do elektronickej schránky PPA cez webové sídlo www.slovensko.sk.

Formulár ŽoNFP vygenerovaný prostredníctvom verejnej časti ITMS2014+ vo formáte .pdf, ktorý žiadateľ zasiela prostredníctvom e-schránky, bude autorizovaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou.

Formulár všeobecnej agendy žiadateľ vyplní nasledovne:

* + - do značky prijímateľa uvedie kód výzvy „57/PRV/2022“.
    - do značky odosielateľa uvedie IČO žiadateľa.
    - do predmetu uvedie kód ŽoNFP vygenerovaný systémom ITMS2014+.
    - do textu uvedie text „Zaslanie žiadosti o NFP“ a názov žiadateľa.

Ak žiadateľ predloží ŽoNFP niekoľkonásobne prostredníctvom ITMS2014+ (napr. ŽoNFP s rovnakým obsahom podaná v rámci verejnej časti ITMS2014+ viackrát), PPA zaregistruje v ITMS2014+ iba tú ŽoNFP, ktorá bola zároveň predložená do e-schránky PPA a spĺňa ostatné podmienky doručenia ŽoNFP.

Ak žiadateľ predloží ŽoNFP s rovnakým obsahom niekoľkonásobne prostredníctvom e-schránky PPA, PPA zaregistruje v ITMS2014+ iba tú ŽoNFP, ktorá bola zároveň podaná v elektronickej forme prostredníctvom verejnej časti ITMS2014+.

Pri ŽoNFP, ktorá bola podaná iba prostredníctvom ITMS2014+ alebo iba prostredníctvom e-schránky PPA, nie je možné konštatovať splnenie podmienky doručenia ŽoNFP v určenej forme a PPA zastaví konanie o ŽoNFP vydaním Rozhodnutia o zastavení konania o ŽoNFP.

Ak žiadateľ predložil ŽoNFP (do e-schránky PPA alebo prostredníctvom ITMS2014+), ktorú považuje za nesprávnu, resp. z iných dôvodov na strane žiadateľa chce vziať svoju ŽoNFP späť, žiadateľ oznámi PPA späťvzatie takejto ŽoNFP. Späťvzatie ŽoNFP môže žiadateľ vykonať kedykoľvek počas konania o žiadosti o NFP, t. j. do vydania rozhodnutia o ŽoNFP zo strany PPA.

V prípade ŽoNFP s rovnakým obsahom, ktoré doručil žiadateľ niekoľkonásobne cez e-schránku, ale aj cez ITMS2014+, PPA zaregistruje v ITMS2014+ iba tú ŽoNFP, ktorá bola cez e-schránku predložená ako prvá.

## Ďalšie formálne náležitosti

* + - 1. Žiadateľ je oprávnený predložiť v rámci tejto výzvy len jednu ŽoNFP.
      2. Ilustračný vzor „Formulára ŽoNFP“ tvorí prílohu č. 1 tejto výzvy.
      3. Žiadateľ môže predložiť ŽoNFP kedykoľvek až do uzatvorenia výzvy.
      4. Žiadateľ je oprávnený predložiť v rámci tejto výzvy ďalšiu ŽoNFP iba v prípade, ak bolo konanie o jeho skôr podanej ŽoNFP v rámci tejto výzvy ukončené inak, ako rozhodnutím o schválení ŽoNFP (t.j. jednému žiadateľovi môže byť v rámci tejto výzvy schválená len jedna ŽoNFP). ŽoNFP je oprávnená k registrácii len v prípade, že je doručená v zmysle § 19 ods. 4 zákona č. 292/2014 Z. z. o  príspevku poskytovanom z EŠIF riadne, včas a v určenej forme. Žiadateľ je v zmysle § 19 ods. 4 zákona 292/2014 Z.z. o  príspevku poskytovanom z EŠIF povinný predložiť ŽoNFP riadne, včas a vo forme určenej poskytovateľom vo výzve.
* ŽoNFP je doručená **riadne,** ak je formulár ŽoNFP vyplnený prostredníctvom verejnej časti ITMS2014+ v slovenskom jazyku.

Formulár ŽoNFP bez príloh autorizovaný (kvalifikovaným elektronickým podpisom alebo kvalifikovanou elektronickou pečaťou) a odoslaný priamo z prostredia ITMS2014+ na adresu elektronickej schránky PPA alebo v prípade nefunkčnosti tejto funkcionality ITMS 2014+ odošle priamo do elektronickej schránky PPA cez webové sídlo [www.slovensko.sk](http://www.slovensko.sk) a zároveň všetky prílohy musia byť predložené prostredníctvom ITMS2014+.

* ŽoNFP je doručená **včas,** ak je formulár ŽoNFP odoslaný do e-schránky PPA najneskôr   
  v posledný deň uzavretia výzvy.

Dátum doručenia ŽoNFP je určujúci aj pre splnenie tých podmienok poskytnutia príspevku, ktorých forma preukázania zo strany žiadateľa obsahuje lehotu aktuálnosti   
(ak je taká podmienka vo vzťahu k niektorej prílohe stanovená v príručke pre žiadateľa).

* ŽoNFP je doručená **v určenej forme,** ak je formulár ŽoNFP vrátane príloh doručený   
  v elektronickej podobe prostredníctvom verejnej časti ITMS2014+ a zároveň je ŽoNFP predložená prostredníctvom e-schránky PPA bez príloh.
* V prípade, že ŽoNFP bola doručená riadne, včas a v určenej forme, PPA ju zaregistruje v systéme ITMS2014+. Overenie podmienok predloženia ŽoNFP zaznamená PPA   
  v kontrolnom liste a následne po zaregistrovaní vystaví žiadateľovi Potvrdenie o registrácii žiadosti, ktoré doručí prostredníctvom ITMS2014+ resp. prostredníctvom slovensko.sk.
* V prípade, ak žiadateľ nedoručil ŽoNFP riadne alebo včas alebo v určenej forme, PPA zastaví konanie o ŽoNFP vydaním **rozhodnutia o zastavení konania o ŽoNFP** v zmysle § 20 ods. 1 písm. c) zákona o EŠIF, ktoré doručí žiadateľovi .
* PPA po zaregistrovaní ŽoNFP v rámci administratívneho overenia, overí splnenie podmienok poskytnutia príspevku. PPA overuje podmienky poskytnutia príspevku uvedené vo výzve iba zaregistrovaných ŽoNFP, t. j. tých, ktoré splnili podmienky doručenia ŽoNFP.
* Ak vzniknú v rámci administratívneho overenia pochybnosti o pravdivosti alebo úplnosti ŽoNFP alebo jej príloh, PPA tieto pochybnosti oznámi žiadateľovi a vyzve ho, aby sa k nim vyjadril, resp. v prípade pochybností o kompletnosti ŽoNFP, PPA vyzve žiadateľa na doplnenie. Lehota na doplnenie nesmie byť kratšia ako 5 pracovných dní od doručenia výzvy na doplnenie. Výzvu na doplnenie chýbajúcich náležitostí ŽoNFP, možnosť tzv. klarifikácie, na základe ktorej môže žiadateľ v určenej lehote odstrániť nedostatky dokumentácie ŽoNFP, je možné využiť v prípade:

1. neúplne zadaných údajov v ŽoNFP a jeho prílohách;
2. chýbajúcich príloh ŽoNFP, resp. nesprávnej formy predkladaných príloh;
3. nesprávne vypracovanej časti dokumentácie ŽoNFP vrátane príloh v zmysle výzvy, resp. príručky pre žiadateľa z hľadiska štruktúry, detailnosti alebo rozsahu príslušnej časti dokumentácie ŽoNFP vrátane príloh;
4. vzájomného nesúladu údajov v rôznych častiach dokumentácie ŽoNFP;
5. zrejmých chýb v počítaní a písaní v dokumentácii ŽoNFP.

* V prípade, že žiadateľ nedoplní ŽoNFP alebo neodstráni **tieto** pochybnosti o pravdivosti alebo úplnosti v stanovenej lehote, PPA v zmysle § 20, ods. 2 zákona o príspevku z EŠIF konanie zastaví a vydá Rozhodnutie o zastavení konania.
* Všetky žiadateľom doplnené náležitosti je potrebné potvrdiť podpisom a odtlačkom pečiatky štatutárneho orgánu žiadateľa (ak má žiadateľ povinnosť používať pečiatku). Takto doplnené náležitosti sa stávajú súčasťou predloženej ŽoNFP.

# Podmienky poskytnutia príspevku

## Oprávnenosť žiadateľa

1. MAS, ktorá je vybraná riadiacim orgánom na implementáciu stratégie miestneho rozvoja a má právnu formu občianskeho združenia v zmysle zákona č. 83/1990 Zb. o združovaní občanov   
   v znení neskorších predpisov.

Zároveň oprávnený žiadateľ musí spĺňať nasledovné podmienky:

1. MAS, ktorej bolo zo strany PPA vydané Rozhodnutie o schválení stratégie miestneho rozvoja vedeného komunitou a o udelení štatútu miestnej akčnej skupiny,
2. MAS, ktorá má vydané Rozhodnutie o schválení ŽoNFP na financovanie implementácie stratégie CLLD riadiacim orgánom IROP (výzva č. IROP-PO5-SC511/512-2018-28),
3. MAS, ktorá má uzatvorenú zmluvu o poskytnutí NFP s PPA na základe Rozhodnutia o schválení ŽoNFP pre podopatrenie 19.4 (výzva č. 27/PRV/2018) a/alebo,
4. MAS, ktorá má uzatvorenú zmluvu o poskytnutí NFP s riadiacim orgánom IROP na základe Rozhodnutia o schválení ŽoNFP na financovanie prevádzkových nákladov MAS spojených s riadením uskutočňovania stratégií CLLD (výzva č. IROP-PO5-SC511-2019-51) a,
5. MAS, ktorá má uzatvorenú zmluvu o poskytnutí NFP s riadiacim orgánom IROP na základe Rozhodnutia o schválení ŽoNFP na financovanie prevádzkových nákladov MAS spojených s riadením uskutočňovania stratégií CLLD ( výzva č. IROP-PO5-SC511-2017-23),
6. MAS, ktorej bola pridelená dodatočná alokácia na základe *„Oznámenia o pridelení dodatočnej alokácie“* v zmysle kapitoly 6.4 Systému riadenia CLLD (LEADER a komunitný rozvoj) pre programové obdobie 2014 – 2022 zverejnenom na webovom sídle PPA.

**Forma a spôsob preukázania:**

* Formulár ŽoNFP (tabuľka č. 1 - Identifikácia žiadateľa)
* Plnomocenstvo (ak relevantné) ako sken originálu vo formáte .pdf prostredníctvom ITMS2014+

## Oprávnenosť aktivít

Oprávnené sú aktivity spojené s riadením uskutočňovania stratégii CLLD, animáciou a oživovaním stratégií CLLD. Realizácia oprávnených aktivít priamo súvisí s úlohami, ktoré bude vykonávať MAS   
v zmysle ustanovenia článku 34 ods. 3 písm. a ) až písm. g) Nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú́ spoločné́ ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú́ všeobecné́ ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej len „nariadenie (EÚ) č. 1303/2013“).

**Forma a spôsob preukázania:**

* Formulár ŽoNFP – (tabuľka č. 11 - Rozpočet projektu)
* Formulár ŽoNFP – (tabuľka č. 7 - Popis projektu)

## Oprávnenosť výdavkov realizácie projektu

Výdavky projektu musia byť preukázateľne oprávnené a byť v súlade s podmienkami oprávnenosti definovanými v ods. 1 a 2 tohto bodu a Príručkou pre žiadateľa.

* 1. **Prevádzkové výdavky** MAS spojené s riadením uskutočňovania stratégií CLLD (ďalej len „prevádzkové výdavky“):
  2. personálne a administratívne výdavky MAS (prevádzkové výdavky vrátane výdavkov na prenájom kancelárskych priestorov, osobné výdavky, poistenie);
  3. vzdelávanie zamestnancov a členov MAS (školenia, konferencie, semináre, workshopy   
     a pod., okrem školení pre predkladateľov projektov), ktorí sa podieľajú na príprave   
     a vykonávaní stratégie CLLD;
  4. výdavky na publicitu a sieťovanie: účasť zamestnancov a členov MAS   
     na stretnutiach s inými MAS, vrátane zasadnutí národných a európskych sietí, ako aj poplatky za členstvo v regionálnych, národných alebo európskych sieťach MAS;
  5. finančné výdavky, napr. bankové poplatky;
  6. výdavky vynaložené na monitorovanie, hodnotenie a aktualizáciu stratégií CLLD   
     na úrovni MAS.
  7. **Animačné výdavky** MAS v súvislosti s oživovaním stratégie CLLD (ďalej len „animačné výdavky“):

1. propagácia a informovanie širokej verejnosti o dotknutej oblasti a výsledkoch stratégie CLLD;
2. výmena informácií medzi miestnymi aktérmi - animačné akcie pre členov MAS   
   a ďalších aktérov s cieľom osvojovania príkladov dobrej praxe pre účely rozširovania vedomostí a zručností pri vykonávaní stratégie CLLD a s tým spojených prác;
3. vzdelávanie potenciálnych prijímateľov zamerané na rozširovanie vedomostí a zručností pri príprave projektov.
   1. Celkové výdavky na prevádzkové a animačné výdavky zmysle ods. 1 a 2, bodu 2.3 nesmú:
4. presiahnuť 20 % celkových výdavkov, ktoré vznikli v rámci implementácie stratégie CLLD (základná alokácia + dodatočná alokácia na základe splnenia míľnika A + dodatočná alokácia na základe predĺženia obdobia PRV SR 2014 – 2022 v zmysle nariadenie o prechodnom období).
   1. Za oprávnené je možné považovať len **prevádzkové výdavky v zmysle ods. 2.3, bodu 1. tejto výzvy pre** **MAS z menej rozvinutých regiónov**:
5. prevádzkové výdavky, ktoré vznikli po ukončení realizácie hlavných a podporných aktivít projektu v rámci výzvy na predkladanie ŽoNFP č. IROP-PO5-SC511-2019-51 do predloženia ŽoNFP na PPA, t.j. výdavky, ktoré vznikli od nasledujúceho dňa po dni vzniku posledného oprávneného výdavku v projekte IROP (deň vzniku posledného oprávneného výdavku v projekte IROP bude stanovený zo strany RO IROP v prílohe č.6 Potvrdenie o ukončení realizácie aktivít projektu) do predloženia ŽoNFP na PPA,
6. prevádzkové výdavky, ktoré vznikli dňom nasledujúci po predložení ŽoNFP na PPA,
7. ak k ukončeniu realizácie hlavných a podporných aktivít projektu v rámci výzvy na predkladanie ŽoNFP č. IROP-PO5-SC511-2019-51 dôjde neskôr ako v deň predloženia ŽoNFP na PPA v rámci výzvy č. 57/PRV/2022, potom za oprávnené výdavky sa budú považovať tie, ktoré vznikli po ukončení realizácie hlavných a podporných aktivít v rámci v rámci výzvy na predkladanie ŽoNFP č. IROP-PO5-SC511-2019-51.
   1. Za oprávnené animačné výdavky **pre MAS z menej rozvinutých regiónov sa považujú len tie animačné výdavky v zmysle bodu 2 ods. 2.3 tejto výzvy**, ktoré vznikli dňom nasledujúcim po predložení ŽoNFP na PPA na základe tejto výzvy. Animačné výdavky vzniknuté pred podaním ŽoNFP podľa prvej vety sa spravujú zmluvou o poskytnutí NFP, ktorá bola uzavretá v rámci Výzvy č. 27/PRV/2018. Na základe uvedeného bude žiadateľ povinný podať ŽoP na výdavky podľa druhej vety najneskôr do zaslania návrhu zmluvy o poskytnutí NFP v rámci tejto výzvy.
   2. Za oprávnené je možné považovať len **prevádzkové výdavky v zmysle ods. 2.3, bodu 1. tejto výzvy a animačné výdavky MAS v zmysle ods. 2.3, bodu 2. tejto výzvy pre MAS z viac rozvinutých regiónov,** ktoré vznikli dňom nasledujúcim po predložení ŽoNFP na PPA na základe tejto výzvy. Animačné výdavky a prevádzkové výdavky vzniknuté pred podaním ŽoNFP podľa prvej vety sa spravujú zmluvou o poskytnutí NFP, ktorá bola uzavretá v rámci Výzvy č. 27/PRV/2018. Na základe uvedeného bude žiadateľ povinný podať ŽoP na výdavky podľa druhej vety najneskôr do zaslania návrhu zmluvy o poskytnutí NFP v rámci tejto výzvy.
   3. Podrobné informácie o oprávnenosti výdavkov sú uvedené Príručke pre žiadateľa.

**Forma a spôsob preukázania:**

* Formulár ŽoNFP – (tabuľka č. 11 - Rozpočet projektu)
* Formulár ŽoNFP – (tabuľka č. 7 - Popis projektu)
* Príloha č. 4 k Príručke pre žiadateľa - (Spôsob realizácie aktivít projektu)
* Potvrdenie o ukončení realizácie aktivít projektu v rámci výzvy č. IROP-PO5-SC511-2019-51 (ďalej len „ potvrdenie IROP“) ako sken originálu vo formáte pdf.

Potvrdenie IROP sa predkladá k ŽoNFP; ak žiadateľ v čase predkladania ŽoNFP týmto potvrdením nedisponuje, v prípade rozhodnutia o schválení ŽoNFP bude požiadavka na jeho predloženie uvedená ako podmienka rozhodnutia o schválení ŽoNFP v zmysle § 19 ods. 11 zákona č. 292/2014 Z.z. o príspevku poskytovanom z EŠIF v spojení s § 25 ods. 5 písm. b) zákona č. 292/2014 Z.z. o príspevku poskytovanom z EŠIF.

Podrobné informácie o oprávnenosti výdavkov sú uvedené v kapitole 10 Príručky pre žiadateľa.

## Oprávnenosť miesta realizácie projektu

1. Územná oprávnenosť realizácie projektov predkladaných na základe výzvy je definovaná v súlade s podmienkami PRV ako územie MAS, ktorá spĺňa podmienku oprávnenosti žiadateľa tejto výzvy a nachádza sa na oprávnenom území:

* viac rozvinutý región – Bratislavský samosprávny kraj
* viac rozvinutý región - Bratislavský a Trnavský samosprávny kraj (zmiešané MAS)
* menej rozvinutý región - Trnavský, Nitriansky, Trenčiansky, Žilinský, Banskobystrický, Prešovský a Košický samosprávny kraj

Aktivita môže byť realizovaná aj mimo územia MAS za predpokladu, že žiadateľom, teda subjektom, ktorý bude benefitovať z týchto aktivít je MAS z oprávneného územia.

**Forma a spôsob preukázania:**

* Formulár ŽoNFP – (tabuľka č. 15 – Čestné vyhlásenie žiadateľa)
* Formulár ŽoNFP – (tabuľka č. 6 – Miesto realizácie projektu)

## Kritériá pre výber projektov

### Všeobecné podmienky poskytnutia príspevku

* 1. **Investície sa musia realizovať na území Slovenska, v prípade prístupu LEADER/CLLD na území príslušnej MAS**

Nehnuteľnosti, ktoré sú predmetom projektu sa musia nachádzať na území SR, resp. príslušnej MAS, hnuteľné veci, ktoré sú predmetom projektu – stroje, technológie a pod. sa musia využívať na území SR resp. príslušnej MAS; v rámci výziev pre jednotlivé opatrenia sa môže v súlade s čl. 70 nariadenia (EÚ) č. 1303/2013 stanoviť, že niektoré aktivity neinvestičného charakteru môžu byť realizované aj mimo územia SR ale v rámci EÚ, napr. pri projektoch nadnárodnej spolupráce realizovaných miestnymi akčnými skupinami, pri vzdelávacích projektoch a pod. a mimo EÚ v prípade operácií, ktoré sa týkajú technickej pomoci alebo propagačných aktivít, ako aj v prípade projektov nadnárodnej spolupráce realizovaných miestnymi akčnými skupinami. V prípade praktického výcviku, ukážky, demonštrácie, návštevy farmy, spracovateľskej prevádzky, a pod. je v súlade s čl. 70, ods. 2 nariadenia (EÚ) č. 1303/2013 oprávnená realizácia v rámci územia EÚ, t.j. aj mimo územia Slovenska.

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)
* Formulár ŽoNFP (tabuľka č. 6 - Miesto realizácie projektu)
  1. **Žiadateľ nemá evidované nedoplatky poistného na zdravotné poistenie, sociálne poistenie   
     a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene   
a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje. Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR vo vzťahu ku každej jednej zdravotnej poisťovni samostatne. Za dlžníka na zdravotnom poistení sa pre účely tejto výzvy považuje subjekt (poistenec alebo platiteľ poistného), ktorý má nedoplatky na zdravotnom poistení v niektorej zo zdravotných poisťovní v celkovej sume vyššej ako 100 EUR. Žiadateľ nesmie byť dlžníkom poistného na sociálnom poistení (vrátane príspevkov na starobné dôchodkové sporenie) v sume vyššej ako 40 EUR. Odporúčame žiadateľom, aby pred predložením ŽoNFP overili výšku nedoplatkov na zdravotnom a sociálnom poistení.

V prípade, ak PPA identifikuje nesplnenie tejto podmienky, vyzve žiadateľa na doplnenie ŽoNFP, a to prostredníctvom doručenia potvrdenia Sociálnej poisťovne resp. zdravotnej poisťovne o tom, že nie je dlžníkom na sociálnom poistení vrátane starobného dôchodkové poistenia resp. zdravotnom poistení. Toto potvrdenie nesmie byť staršie ako 3 mesiace ku dňu doplnenia ŽoNFP.

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)
* Splátkový kalendár (ak relevantné) ako sken originálu vo formáte pdf prostredníctvom ITMS2014+

Splnenie tejto podmienky overuje PPA priamo, t.j. bez súčinnosti žiadateľa prostredníctvom údajov a informácií získaných integračnou funkciou ITMS2014+.

Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

* 1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene   
a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)

PPA overuje splnenie tejto podmienky poskytnutia príspevku prostredníctvom overenia informácií v ITMS2014+, ktorý je integrovaný so Zoznamom fyzických osôb a právnických osôb, ktoré porušili zákaz nelegálneho zamestnávania vedenom Národným inšpektorátom práce verejne dostupnom v elektronickej podobe na stránke <https://www.ip.gov.sk/app/registerNZ/>

PPA overuje splnenie PPP bez súčinnosti žiadateľa, prioritne prostredníctvom integrácie ITMS2014+, ktorý je integrovaný so systémom „Register úpadcov“, verejne dostupnom   
na stránke <https://ru.justice.sk/ru-verejnost-web/pages/searchKonanie.xhtml?query=>

* 1. **Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia, čo neplatí, v prípadoch ak:**
* je žiadateľom subjekt verejnej správy alebo
* je žiadateľom štátny podnik alebo
* je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z.z. o pozemkových spoločenstvách v znení neskorších predpisov.

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene   
a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa. Žiadateľ nesmie byť dlžníkom na daniach vedených miestne príslušným daňovým úradom t. j. nesmie mať daňové evidované nedoplatky po lehote splatnosti dane v zmysle zákona č. 563/2009 Z. z. o správe daní (daňový poriadok)   
a o zmene a doplnení niektorých zákonov v znení neskorších predpisov v sume vyššej ako 40 EUR. Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)
* Splátkový kalendár (ak relevantné) ako sken originálu vo formáte pdf prostredníctvom ITMS2014+

Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

Splnenie tejto podmienky overuje PPA (v rámci administratívneho overenia ŽoNFP) priamo, t.j. bez súčinnosti žiadateľa, prostredníctvom integrácie systému ITMS2014+ s IS Centrálnej správy referenčných údajov.

* 1. **Na operáciu možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi (čl. 65 ods. 11 nariadenia (EÚ) č. 1303/2013).

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)
  1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“) .

Údaje potrebné na vyžiadanie výpisu z registra trestov (príloha č. 1 k ŽoNFP) alebo Výpis   
z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa. Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne na samostatnom tlačive.

Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný   
v rámci povinnej prílohy k ŽoNFP) predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať údajmi potrebnými na vyžiadanie výpisu z registra trestov alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa   
v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)

Údaje potrebné na vyžiadanie výpisu z registra trestov (príloha č. 1 ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa ako sken podpísaného originálu prostredníctvom ITMS2014+.

V prípade, že žiadateľ predloží Údaje na vyžiadanie výpisu z registra trestov, PPA overí splnenie tejto podmienky priamo, prostredníctvom integračnej funkcie ITMS2014+. Poskytnutie údajov sa týka štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP (ak je takáto osoba evidovaná  
v ITMS2014+ ako štatutárny orgán). Údaje poskytuje dotknutá FO. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá FO samostatne na samostatnom tlačive.

* 1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ alebo trest zákazu účasti vo verejnom obstarávaní podľa osobitného predpisu[[2]](#footnote-2).**

Upozorňujeme žiadateľov, aby si pred predložením ŽoNFP overili správnosť údajov v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob> a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)

PPA overuje splnenie tejto podmienky priamo, prostredníctvom informácií uvedených na webovom sídle Generálnej prokuratúry Slovenskej republiky <https://esluzby.genpro.gov.sk/zoznam-odsudenych-pravnickych-osob>.

* 1. **V prípade, že sa na dané činnosti vzťahujú pravidlá štátnej pomoci resp. pomoci de minimis, žiadateľ musí spĺňať podmienky vyplývajúce zo schém štátnej pomoci/pomoci de minimis.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné   
s vnútorným trhom pri uplatňovaní článkov 107 a 108 Zmluvy o fungovaní Európskej únie;

Nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis. Nariadenie Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 Zmluvy o fungovaní Európskej únie. Podmienka je relevantná iba pre subjekty, ktoré sú v zmysle výzvy povinné preukázať splnenie tejto podmienky poskytnutia príspevku.

Oprávnené výdavky uvedené v časti „Oprávnenosť výdavkov realizácie projektu“ nepodliehajú podmienkam schémy štátnej pomoci ani schémy pomoci de minimis, keďže sú zamerané na realizáciu aktivít MAS v zmysle čl. 34 ods. 3 nariadenia (EÚ) č. 1303/2013 a § 30 ods. 1 zákona   
č. 292/2014 Z. z. o príspevku poskytovanom z EŠIF a uplatňujú sa výdavky v zmysle čl. 35 ods. 1, písm. d) a e) nariadenia (EÚ) č. 1303/2013. Ak žiadateľ/prijímateľ poruší oprávnenosť výdavkov v zmysle podmienok príručky pre žiadateľa alebo príručky pre prijímateľa, resp. nezachová striktne charakter projektu, ktorý svojimi aktivitami nepredstavuje štátnu pomoc ani minimálnu pomoc, nesie za svoje konanie plnú právnu zodpovednosť v súvislosti s uznaním oprávnenosti výdavkov. Žiadateľ/prijímateľ berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu tzv. nepriamej štátnej pomoci alebo minimálnej pomoci alebo k poskytnutiu inej formy výhody, ktorá na základe Zmluvy   
o fungovaní EÚ znamená porušenie pravidiel EÚ týkajúcich sa štátnej pomoci. Štátnou pomocou, resp. minimálnou pomocou sa v tejto súvislosti rozumie pomoc tak, ako je vymedzená   
v Oznámení Komisie o pojme Štátna pomoc uvedenom v Článku 107 ods. 1 Zmluvy o fungovaní Európskej únie (2016/C262/01). V prípade, že žiadateľ/prijímateľ okrem oprávnených aktivít, ktoré sú oprávnené v rámci podopatrenia 19.4 vykonáva aj iné aktivity, ktoré spĺňajú definíciu hospodárskej činnosti, je povinný zabezpečiť striktné oddelenie týchto aktivít, vrátane zamedzenia, aby podpora poskytovaná na oprávnené aktivity, ktoré sú predmetom projektu, viedla k poskytnutiu výhody v súvislosti s hospodárskymi činnosťami vykonávanými žiadateľom/prijímateľom.

**Forma a spôsob preukázania:**

* Formulár ŽoNFP – (tabuľka č. 15 – Čestné vyhlásenie žiadateľa)
  1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej ako „ZVO“) alebo podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v platnom znení[[3]](#footnote-3)**

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)
  1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách a pri stupnici jednotkových nákladov, tzv. sadzieb oprávnených výdavkov.

**Forma a spôsob preukázania:**

* Formulár ŽoNFP – (tabuľka č. 11 – Rozpočet projektu)
* Formulár ŽoNFP – (tabuľka č. 7 – Popis projektu)
* Formulár ŽoNFP (tabuľka č. 15 - Čestné vyhlásenie žiadateľa)
  1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z EŠIF.**

§ 46 zákona o príspevku poskytovanom z EŠIF.

**Forma a spôsob preukázania:**

* Formulár ŽoNFP (tabuľka č. 15 - Čestné vyhlásenie žiadateľa)

### Výberové kritéria

* + 1. **Príspevok k fokusovej oblasti 6B**

**Forma a spôsob preukázania:**

* Formulár ŽoNFP – (tabuľka č. 7 - Popis projektu)
  + 1. **Schválenie stratégie**[[4]](#footnote-4) **a udelenie štatútu MAS právoplatným rozhodnutím PPA**

**Forma a spôsob preukázania:**

Splnenie tejto podmienky overuje PPA priamo prostredníctvom údajov a informácií v rámci informačného systému PPA.

Výber sa bude uplatňovať na základe splnenia podmienok poskytnutia príspevku.

## Spôsob financovania

1. Spôsob financovania sa stanovuje v súlade s platným Systémom finančného riadenia Európskeho poľnohospodárskeho fondu pre rozvoj vidieka a spôsob financovania projektu bude upravený   
   v zmluve o poskytnutí NFP.

Spôsob financovania:

1. zálohová platba do výšky 50% oprávnených výdavkov, ktoré sa týkajú prevádzkových a animačných výdavkov uvedených v časti „Oprávnenosť výdavkov realizácie projektu“ (zálohová platba sa samostatne neuplatňuje na animačné výdavky, t.j. bez prevádzkových výdavkov),
2. refundácia,
3. kombinácia financovania podľa písm. a) a b) tohto bodu (zálohová platba a refundácia).
4. Zálohová platba môže byť poskytnutá do výšky 50% oprávnených výdavkov, ktoré   
   sa týkajú prevádzkových a animačných výdavkov uvedených v časti „Oprávnenosť výdavkov realizácie projektu“. Vyplatenie zálohovej platby podlieha zloženiu bankovej záruky alebo rovnocennej písomnej zábezpeky zodpovedajúcej 100 % výšky zálohovej platby zo strany MAS.

## Intenzita pomoci

Miera podpory z celkových oprávnených výdavkov: 100%.

Uplatniteľná miera príspevku z EPFRV a zo ŠR SR v rámci spolufinancovania

* Menej rozvinuté regióny (mimo Bratislavského kraja): EPFRV 75 %, ŠR SR 25%
* Ostatné regióny (Bratislavský kraj): EPFRV 53 %, ŠR SR 47 %.

## Podmienky poskytnutia príspevku vyplývajúce z osobitných predpisov

* + - 1. Žiadateľ má schválenú aktualizáciu stratégie CLLD na základe pridelenej dodatočnej alokácie v zmysle Systému riadenia CLLD, kapitoly 6.4 a podmienok Usmernenia č. 7, Riadiaceho orgánu pre Program rozvoja vidieka SR 2014 – 2022, ktoré je zverejnené na webovom sídle [www.apa.sk](http://www.apa.sk).

**Forma a spôsob preukázania:**

ŽoNFP nemôže predložiť MAS, ktorej nebolo doručené oznámenie o schválení aktualizácie stratégie CLLD zo strany PPA.

* + - 1. Žiadateľ vyjadruje prejav vôle k uzavretiu dohody s PPA o ukončení v súčasnosti platnej a účinnej zmluvy o poskytnutí NFP ako výsledku konania o ŽoNFP v rámci  výzvy č. 27/PRV/2018, ktorej záväzky budú nahradené novým záväzkom na základe zmluvy o poskytnutí NFP, ktorá bude výsledkom konania o ŽoNFP na základe výzvy č. 57/PRV/2022 a to za podmienky, že   
         bude žiadateľovi doručené rozhodnutie o schválení v zmysle kapitoly 9.1 Príručky pre žiadateľa.

**Forma a spôsob preukázania:**

* Príloha č.7 k Výzve - Prejav vôle, sken originálu vo formáte .pdf prostredníctvom ITMS2014+
  + - 1. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

Predbežná informácia pre žiadateľov o nenávratný finančný príspevok, resp. o príspevok   
v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **Prílohu č. 3** tejto výzvy. Žiadateľ nemôže byť evidovaný v EDES databáze ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v EDES databáze   (<https://ec.europa.eu/budget/edes/index_en.cfm>).

# Ďalšie informácie k výzve

* + 1. PPA si vyhradzuje právo dodatočného vyžiadania ďalších informácií (objasnenia nejasností)   
       od žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy do elektronickej schránky žiadateľa určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.
    2. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
    3. PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.
    4. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v  lehote určenej vo výzve na doplnenie, poskytovateľ vydá rozhodnutie o zastavení konania o ŽoNFP podľa § 20 odsek 2 zákona č. 292/2014 o  príspevku poskytovanom z EŠIF.
    5. Žiadateľ musí spĺňať všetky relevantné všeobecné kritériá pre výber projektov, uvedené   
       v rámci bodov [2.5.1](#_Všeobecné_podmienky_poskytnutia) a [2.5.2.](#_Výberové_kritériá) V prípade nesplnenia niektorého z týchto kritérií vydá PPA rozhodnutie o neschválení ŽoNFP;
    6. Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov.

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh   
v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[5]](#footnote-5)
2. žiadateľ splnil podmienky určené vo výroku rozhodnutia podľa § 19 ods. 11 zákona č. 292/2014 Z.z. o príspevku poskytovanom z EŠIF, ak boli podmienky vo výroku rozhodnutia určené.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.**

* + 1. V prípade, ak bola žiadateľovi schválená ŽoSS\_MAS vo výzve č. 21/PRV/2017 a ŽoNFP vo výzve č. 27/PRV/2018 a bude úspešný aj v tejto Výzve (t. j. bude mu vydané rozhodnutie o schválení ŽoNFP) je PPA oprávnená uzatvoriť so žiadateľom jednotnú zmluvu o poskytnutí NFP, ktorej predmetom bude zjednotenie zmlúv o poskytnutí NFP uzatvorených medzi žiadateľom a PPA   
       v rámci výzvy č. 21/PRV/2017 a výzvy č. 27/PRV/2018 a tejto výzvy a na základe súhlasného prejavu vôle žiadateľa (Príloha č.7 výzvy 57/PRV/2022).

Pôvodné práva a povinnosti vyplývajúce z týchto zmlúv o poskytnutí NFP zaniknú a budú nahradené právami a povinnosťami obsiahnutými v novej zmluve o poskytnutí NFP, ktorá bude obsahovať práva a povinnosti prijímateľa a PPA vyplývajúcich z výzvy č. 21/PRV/2017, výzvy   
č. 27/PRV/2018, tejto výzvy a  rozhodnutí, ktoré boli vydané na ich základe.

# Identifikácia synergických a komplementárnych účinkov

Výzva nemá synergické a komplementárne účinky vo vzťahu k relevantným výzvam EŠIF a iným nástrojom podpory SR a EÚ.

# Zmeny  vo výzve

* + - 1. V súlade s § 17 ods. 8 zákona o príspevku z EŠIF je PPA oprávnená vykonať zmeny formálnych náležitostí výzvy vrátane jej príloh, pričom tieto zmeny vrátane zdôvodnenia ich vykonania je povinná vo forme oznámenia k výzve zverejniť na webovom sídle [www.apa.sk](http://www.apa.sk).
      2. Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je PPA oprávnená vykonať aj po uzavretí výzvy. PPA v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.
      3. V súlade s § 17 ods. 6 zákona o príspevku z EŠIF je PPA oprávnená výzvu zmeniť do vydania prvého rozhodnutia od aktuálne posudzovaného časového obdobia výzvy s účinnosťou aj na všetky nasledujúce posudzované časové obdobia. Výzva sa vo vzťahu k skôr posudzovaným časovým obdobiam považuje za nezmenenú. PPA nesmie zmenou výzvy zúžiť rozsah oprávnenosti žiadateľa podľa § 17 ods. 3 písm. a) zákona č. 292/2014 Z. z. o príspevku poskytovanom z EŠIF. Ak relevantné, PPA umožní žiadateľom v primeranej lehote, ktorá nie je kratšia ako 15 pracovných dní odo dňa doručenia písomnej informácie o možnosti vykonania zmeny/doplnenia ŽoNFP žiadateľovi, doplniť alebo zmeniť ŽoNFP predložené do termínu zmeny výzvy, o ktorých PPA nerozhodla, ak ide o takú zmenu, ktorou môžu byť skôr predložené ŽoNFP dotknuté.
      4. V prípade legislatívnych zmien (novelizácia existujúceho všeobecne záväzného právneho predpisu alebo vydanie nového všeobecne záväzného právneho predpisu), ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že v dôsledku legislatívnych zmien nedôjde k zmene vecnej podstaty podmienky poskytnutia príspevku. PPA v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. Ak legislatívne zmeny vyvolajú potrebu zmeny v podmienkach poskytnutia príspevku, PPA v nadväznosti na ich posúdenie rozhodne o potrebe zmeny alebo zrušenia výzvy.
      5. V prípade zmien spojených s predkladaním ŽoNFP prostredníctvom ITMS2014+ (napr. zmeny   
         v technickom spôsobe vypĺňania jednotlivých častí ŽoNFP), takéto zmeny nepredstavujú zmenu výzvy a o relevantných technických postupoch bude PPA žiadateľov informovať.
      6. V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitosti vybraných vzorových formulárov príloh ŽoNFP alebo iných častí výzvy alebo dokumentoch týkajúcich sa výzvy) takéto zmeny nepredstavujú zmenu výzvy a o vykonaných opravách/úpravách PPA informuje zverejnením na webovom sídle [www.apa.sk](file:///C:\Users\LENOVO\AppData\Local\Temp\www.apa.sk) (vrátane prípadného zverejnenia dokumentu s odstránenou zrejmou nesprávnosťou).

# Zrušenie výzvy

* + - * 1. V súlade s § 17 ods. 9 zákona o príspevku z EŠIF je PPA oprávnená výzvu zrušiť. ŽoNFP predložené do dátumu zrušenia výzvy o ktorých PPA nerozhodla podľa § 19, § 20 alebo § 57 zákona o  príspevku z EŠIF, vráti žiadateľom alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP. Rozhodnutie vydané na základe výzvy, ktorá bola zrušená, nie je zrušením výzvy dotknuté.
        2. Zrušenie výzvy je realizované formou informácie o zrušení výzvy. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA [http://www.apa.sk](http://www.apa.sk/).

V Bratislave 21. 3. 2023

**Mgr. Jozef Kiss, MA**

generálny riaditeľ

**Prílohy:**

* + 1. Ilustračný vzor formulára žiadosti o nenávratný finančný príspevok
    2. Príručka pre žiadateľa o poskytnutie nenávratného finančného príspevku z Programu rozvoja vidieka SR 2014 – 2022 pre opatrenie 19. Podpora na miestny rozvoj v rámci iniciatívy LEADER v platnom znení
    3. Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie
    4. Zoznam merateľných ukazovateľov
    5. Vzor potvrdenia o ukončení realizácie aktivít projektu na IROP
    6. Indikatívna suma nevyčerpaných finančných prostriedkov zo základnej alokácie a počet animačných aktivít základnej alokácie
    7. Prejav vôle

1. Elektronické úložisko podľa zákona č. 305/2013 Z. z. o elektronickej podobe výkonu pôsobnosti orgánov verejnej moci   
   a o zmene a doplnení niektorých zákonov (zákon o e-Governmente) v znení neskorších predpisov. Zasielanie cez e-schránku sa vykonáva priamo z prostredia ITMS2014+, ktorý je integrovaný s ústredným portálom verejnej správy, alebo cez webové sídlo www.slovensko.sk [↑](#footnote-ref-1)
2. Zákon 91/2016 Z.z. o trestnej zodpovednosti právnických osôb. [↑](#footnote-ref-2)
3. MAS postupuje pri obstarávaní tovarov, stavebných prác a služieb podľa Usmernenia Pôdohospodárskej platobnej agentúry č. 8/2017 [↑](#footnote-ref-3)
4. Stratégia miestneho rozvoja vedeného komunitou [↑](#footnote-ref-4)
5. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-5)